નલિયા સેકસકાંડનો મામલાએ રાજકીય રંગ પકડ્યો છે ત્યારે રાજ્યની સરકાર સાથે ઘણા નેતાઓ હલી ગયા છે. તો બીજી તરફ હાર્દિક પટેલ આજે નલિયા જઇને પીડિત પરિવારને મળવાની જાહેરાત કરતા મામલો વધારે ગરમાયો છે. હાર્દિકની આ જાહેરાતથી ભાજપ ભયમાં મૂકાયું છે. હાર્દિક નલિયા પહોંચીને પીડિતાના પરિવારને મળીને તેમના ખબર અંતર પૂછશે. મળતી માહિતી મુજબ હાર્દિક પટેલ ભુજના ટાઉન હોલમાં 500 કાર્યકરની સભા યોજાઇ શકે છે. સૌપ્રથમ રેપ કેસની પીડિતાના પરિવારની મુલાકાત લેવા નલિયા જશે, એમ પાસના કાર્યકર વરૂણ પટેલે મહેસાણાથી જણાવ્યું હતું. હાર્દિક ત્યારબાદ ભુજ તાલુકાના માધાપરમાં પાસના કાર્યકરો સાથે મીટિંગ યોજે તથા ભુજમાં આ કાંડ વિશે ખાસ નિવેદનો જાહેર કરે તેમ સંભાવના છે.